Täna (mitte kronoloogilises järjekorras): nädalalehe fotolavastus.  Lisaks viisin oma raamatud kultuurilehte, kes oli mu kohta juba arvustuse tellinud. Lahkusin toimetusest kirjandusarvustuse tellimuse ning kolme erineva, tasuta saadud raamatuga. Ainult ühte  neist, noorepoolse debütandi kallist fotoalbum-proosateost, pean kritiseerima.  Käisime ruume vaatamas.  Ja hommikupoole oli K mind oma magistrihindamisele kutsunud.  Lisaks kohustuslik, tõsi küll, avamise-eelne käik mu ema näitusele.  Lähitulevikus: pean kirjutama ühe artikli kolme näituse kohta.  Tegevuskava, vist.  Kaks tunnianalüüsi, või oli neid kolm, üks mu isikliku, aga võib ka imaginaarse tunniandmise kohta, pedagoogikakursuse jaoks.  Rühmituse C kataloogi  sissejuhatuse.  Ja mitte ainult -- peaksin olema ka   või midagi taolist.  Tegema kolm aruannet. Enne selle nädala lõppu, soovitavalt.  Siis: huvitav, intrigeeriv, töömahukas ning isegi tasuv asi selle aasta lõpus. Mis, ma tõesti loodan, ikka toimub.  Ja päris tulevikus: kolm näitust, neist üks kureeritav, teised kaks soolo-; üks siin, ülejäänud mujal. Kaugel.  Ja natuke varasemas tulevikus (lähituleviku ja päris tuleviku vahepeal;  esimene neist on antud juhul paari päeva kuni paari nädala, teine 3-6 kuu möödudes): veel üks väljakutse. Andsin ühe teene eest lubaduse, mis mind juba nüüd natuke hirmutab. Kõnekunsti eksam sisuliselt.